પ્રાપ્ત થતી માહિતી અનુસાર આણંદ શહેરમાં સાંગોડપુરામાં સ્નેહરત્નમ સોસાયટીમા રહેતા કાર્તિકકુમાર અશોકકુમાર જગતાપના પિતા અશોકકુમાર મહિપતરાવ જગતાપ અને માતા આશાબેન બંન્ને જણાં ગતરોજ કોઈ કામ અર્થે એક્ટીવા લઈ નીકળ્યા હતા અને કામ પતાવી ઘરે પરત ફરી રહ્યા હતા ત્યારે ગણેશ ચોકડી શિવ દુગ્ધાલય સામે રોડ ઉપર સામેથી પુરપાટ ઝડપે આવતા ટેમ્પાના ચાલકે અશોકકુમારની એક્ટીવાને ટક્કર મારી દેતા સર્જાયેલા અકસ્માતમાં અશોકકુમાર અને પાછળ બેઠેલા આશાબેન ઉછળીને રોડ પર પટકાયા હતા જેઓને ગંભીર ઈજાઓ પહોંચી હતી.